જ્યારે આટલા વિશાળ પાયે કોઈ ક્રાંતિ થઇ રહી હોય ત્યારે તેની સમક્ષ વિઘ્નો તો આવવાના જ. હાલમાં સંપૂર્ણ સરકારને ડિજીટલ કરી દેવાના પ્રયાસોમાં પણ મોદી સરકાર સમક્ષ કેટલાક વિઘ્નો આવીને ઉભા છે. સૌથી મોટી ચેલેન્જ એ છે કે દરેક યોજના સાથે AADHAAR ને લીંક કરવાનો મામલો હાલમાં સુપ્રીમ કોર્ટમાં પડેલો છે અને તેનો નિર્ણય જો સરકારની ઈચ્છા વિરુદ્ધ જશે તો આ સમગ્ર પ્રક્રિયાને ધક્કો જરૂર લાગશે. આ ઉપરાંત AADHAAR ની માહિતી લીક થઇ રહી હોવાની ઘટનાઓ પણ ઓછી નથી. આવામાં સરકારે અત્યંત ધ્યાનથી પોતાની નીતિ ને આગળ ધપાવવાની રહેશે.